«Zootropolis:»Underholdende og actionfylt krimeventyr 

Disneys nye filmer byr på mye moro for hele familien. 

Neshornet er på vei til jobb med nesen i mobilen mens løven er mest opptatt av den nye og kule appen. 
Dyrene er akkurat som oss i Zootropolis . 
Resultatet er en fornøyelig familiefilm som bør få både barn og voksne til å kose seg. 

Les også anmeldelsen av 

Antropomorfismen når med andre ord nye høyder Disneys nye film. 
Fra Mikke Mus og Donald til de syngende tekannene i Skjønnheten og udyret , har de alltid overført menneskelige egenskaper til ikke-mennesker. 
Her gjør Disney det de kan aller best. 
De tar alle våre fordommer, setter opp et speil — og vi skjønner at det selvsagt er oss det hele handler om. 

Søtt som en polkadot 

I storbyen Zootropolis er alle karakterene dyr, og de er advokater, leger, politi og røvere. 
Rovdyr og byttedyr bor side om side i en eneste stor idyll. 
Haren Judy nekter å bli gulrotbonde og sikter mot stjernene. 

Etter å ha gått ut av politiskolen med beste karakterer, møter hun en verden av fordommer da hun har første dag på jobb og ender som parkeringsvakt. 
På veien møter hun den slu reven Nick, som skal vise seg å bli en venn i nøden. 
Alt er selvsagt ikke idyll. 
Da en rekke rovdyr forsvinner sporløst, tar Judy saken. 

Les også anmeldelsen av 

Resultatet er to svært underholdende timer med mange morsomme påfunn. 
Den gode moralen er selvsagt på plass: 
Husk at du kan bli den du vil, bare du jobber hardt nok. 
Til tider blir det like søtt som en polkadot, men sånn er Disneys univers. 

God krimhistorie 

Filmens største styrke er at den serverer en sterk og god krimhistorie, som både er engasjerende og spennende. 
Historien er en klassisk krimhistorie hvor vår lille heltinne og lure rev stadig oppdager nye spor. 
På veien møter radarparet skumle gangstere og korrupte politikere — omtrent som i virkeligheten, altså! 

Les også anmeldelsen av «Så og på jorden:» 

For de aller minste barna kan kanskje historien bli litt for nifs og komplisert. 
For de litt større barna — og de voksne - er det ikke noe problem å leve seg inn i Judy og Nicks strabasiøse ferd mot løsningen på gåten. 

Zootropolis er enkelt og greit et morsomt og actionfylt eventyr. 
Scenen på Statens vegvesen, hvor alle dovendyrene jobber, er utrolig festlig og nesten verdt kinobilletten alene. 
